O B R A Z L O Ž E NJ E

GODIŠNJI IZVJEŠTAJ O IZVRŠENJU PRORAČUNA
OPĆINE DONJI VIDOVEC ZA 2025. GODINU


Sadržaj, donošenje i dostava godišnjeg izvještaja o izvršenju proračuna propisan je odredbama članaka 76. – 91. Zakona o proračunu („Narodne novine“ broj 144/21) i Pravilnika o polugodišnjem i godišnjem izvještaju o izvršenju proračuna („Narodne novine“ broj 24/13, 102/17, 01/20 i 147/20). Slijedom navedenog, godišnji izvještaj treba sadržavati:
1. Opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije (4. razina)
2. Posebni dio proračuna po organizacijskoj i programskoj klasifikaciji na razini odjeljka ekonomske klasifikacije (4. razina)
3. Izvještaj o zaduživanju
4. Izvještaj o nenaplaćenim potraživanjima 
5. Izvještaj o neplaćenim obvezama
6. Izvještaj o korištenju proračunske zalihe
7. Izvještaj o danim jamstvima i izdacima po jamstvima
8. Obrazloženje ostvarenja prihoda i primitaka, te realizacije rashoda i izdataka


1. OPĆI DIO PRORAČUNA
Sukladno zakonskoj regulativi, podaci o općem dijelu proračuna sadrže zbirni pregled prihoda i rashoda Općine Donji Vidovec. 
Iz sažetka Računa prihoda i rashoda vidljivo je da su u izvještajnom razdoblju ostvareni prihodi i primici od 1.120.361,09 € i realizirani rashodi i izdaci u visini 1.392.544,33€ te je pribrojen višak prihoda iz prethodne godine od 386.297,06€ pa je rezultat na kraju izvještajnog razdoblja pozitivan i iznosi 114.113,82 €.
Ukupni prihodi i rashodi izvještajnog razdoblja navedeni su u A. Računu prihoda i rashoda, dok su u B. Računu financiranja navedeni primici i izdaci, sve do zakonom propisane četvrte razine računskog plana.
Sukladnu Pravilniku, Račun prihoda i rashoda sadrži podatke o izvršenju za polugodišnje razdoblje prethodne godine (do četvrte razine) u općem se dijelu proračuna daju podaci o izvršenju za isto izvještajno razdoblje prethodne godine (do četvrte razine), podatke „izvornog plana“ (do treće propisane razine donošenje plana), te podatke izvršenja za polugodište prošle proračunske godine (na četvrtoj razini računskog plana proračuna). Uz navedene podatke daju se i indeksi izvršenja u odnosu na izvještajno razdoblje prethodne godine i u odnosu na plan za tekuću proračunsku godinu. Podaci prihoda i rashoda se prikazuju prema ekonomskoj klasifikaciji i prema izvorima financiranja, a samo se rashodi prikazuju prema funkcijskoj klasifikaciji. Podaci su zbirni te obuhvaćaju prihode i rashode Općine i proračunskog korisnika. Općina Donji Vidovec nema proračunskih korisnika.
Rashodi i izdaci detaljnije su (po glavama, programima i aktivnostima te po korisnicima) prikazani u Posebnom dijelu proračuna (do 4. razine računskog plana) i obrazloženi u okviru točke 6. 
Sukladno Pravilniku uz svaku glavu proračuna iskazuju se i izvori financiranja za rashode navedene u toj glavi.
Račun financiranja prikazuje primitke i izdatke na dva načina – prema ekonomskoj klasifikaciji (računi računskog plana proračuna) i prema izvorima financiranja. 

2. POSEBNI DIO PRORAČUNA
U posebnom dijelu proračuna rashodi i izdaci prikazuju se detaljnije. Sukladnu Pravilniku sastavlja se:
· Izvještaj po organizacijskoj klasifikaciji (rashodi i izdaci prikazani su po razdjelima i glavama unutar razdjela)
· Izvještaj po programskoj klasifikaciji (rashodi i izdaci prikazani unutar razdjela i glava proračuna po programima, aktivnostima i računima računskog plana do propisane četvrte razine).

3. IZVJEŠTAJ O ZADUŽIVANJU 
Tijekom izvještajnog razdoblja Općina se nije zaduživala dugoročno. Postojeći kredit od 663.614,04 € (5.000.000,00 kuna) potpisan je 2020. godine. Iskorišteno je svih 663.614,04 € (5.000.000,00 kuna), a otplata je krenula 2023. godine. Na dan 31.12.2025. godine isplaćeno je 199.084,32 EUR glavnice.

4. IZVJEŠTAJ O NENAPLAĆENIM POTRAŽIVANJIMA
Ukupna potraživanja na dan 31.12.2025. iznose 150.885,70 € od čega su 24.005,05 € dospjela potraživanja.

5. IZVJEŠTAJ O NEPLAĆENIM DOSPJELIM OBVEZAMA
Općina nema neplaćenih dospjelih obveza na dan 31.12.2025. godine.

6. IZVJEŠTAJ O KORIŠTENJU PRORAČUNSKE ZALIHE
Tijekom izvještajnog razdoblja Općina nije koristila proračunsku zalihu.

7. IZVJEŠTAJ O DANIM JAMSTVIMA
	U proračunskoj 2025. godini Općina Donji Vidovec nije davala jamstva.

8. OBRAZLOŽENJE OSTVARENJA PRIHODA I PRIMITAKA, REALIZACIJA RASHODA I IZDATAKA

8.1. PRIHODI I PRIMICI
Ukupni prihodi u 2025. godine iznose 1.120.361,09 € što je 80,97% od planiranih sredstava. 
Prihodi skupine 61 odnose se na prihode od poreza, ostvareno je 101,58%.
U skupini 63 su prihodi iz državnog i županijskog proračuna, od izvanproračunskih  korisnika državnog proračuna te kapitalne pomoći državnog proračuna temeljem prijenosa EU sredstava. Ostvareni su u iznosu 67,37% od planiranih sredstva..
Prihodi skupine 64  su prihodi od imovine, ostvareno je 95,54% od planiranih sredstava.
Prihodi skupine 65 su prihodi od upravnih i administrativnih pristojbi, pristojbi po posebnim propisima i naknada. ostvareno je 95,49% od planiranih sredstava.
[bookmark: _GoBack]Prihodi skupine 66 odnose se na naknadu koju plaćaju Hrvatske vode za uslugu vođenja naplate slivne vodne naknade, ostvareno je 101,09% od planiranih sredstava.
Prihodi skupine 68 odnose se na kazne i ostvareno je 166,67% od planiranih sredstava.
Prihodi skupine 71 su prihodi od prodaje poljoprivrednog i građevinskog zemljišta te ošasne imovine i ostvareno 99,75% od planiranih sredstava.
Prihodi skupine 72 su prihodi od prodaje društvenih stanova i ostavareno je 86,23% od planiranih sredstava.


8.2. RASHODI I IZDACI  
Sukladno zakonskoj regulativi, svi rashodi koji su navedeni u Posebnom dijelu proračuna detaljno, u Općem se dijelu prikazuju kumulativno (zbrojeni po istovrsnim kontima računskog plana). 
Svi rashodi i izdaci izvještajnog razdoblja detaljno su vidljivi u posebnom dijelu proračuna i to u izvještaju po programskoj klasifikaciji od 11. strane godišnjeg izvještaju o izvršenju proračuna.

